Κομητεία Γουόρεν (Ιντιάνα)

Η Κομητεία Γουόρεν () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, είχε πληθυσμό 8.440 κατοίκους.  Η έδρα της κομητείας είναι το Γουίλιαμσπορ. 

Η κομητεία ιδρύθηκε την 1η Μαρτίου 1827, από τη Γενική Συνέλευση της Ιντιάνα.  Πήρε το όνομα της από τον Τζόζεφ Γουόρεν, ο οποίος σκοτώθηκε το 1775 στη μάχη του Μπάνκερ Χιλλ,   στην οποία πολέμησε ως στρατιώτης επειδή η αποστολή του ως στρατηγός δεν είχε ακόμη τεθεί σε ισχύ. Η βραχύβια πόλη Γουόρεντον ήταν η αρχική έδρα της κομητείας, που επιλέχθηκε από τους επιτρόπους τον Μάρτιο του 1828. Τον επόμενο χρόνο εγκρίθηκε νόμος που ζητούσε τη μετεγκατάσταση της έδρας και τον Ιούνιο του 1829 μεταφέρθηκε στο Γουίλιαμσπορ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 949 τ.χλμ, εκ των οποίων 944 τ.χλμ (99,53%) είναι στεριά και 5,0 τ.χλμ (0,47%) καλύπτονται από ύδατα (λίμνες, ποτάμια).    

 Παραπομπές 

Κατηγορία:Κομητείες της Ιντιάνα